ArabovMK/tajik-wikipedia-corpus huggingface dataset:
Нигоштори роёнаӣ

Нигоштори роёнаӣ 1, гирофики роёнаӣ, графикаи компютерӣ (графикаи мошинӣ) — нигошторе аст, ки бо истифода аз роёна сохта мешавад ва намоёнгари додаи тасвирӣ бо роёна ба кумаки сахтафзор ва нармафзори нигошторӣ аст. Таърих Бори аввал тарҳу нақшаҳо бо ёрии дастгоҳҳо солҳои 60 асри 20 кашида мешудаанд. Ҳисобмошинҳои нахустин барои нигорасозӣ воситаҳои махсус надоштанд, вале онҳоро барои кашидану коркарди тасвирҳо истифода бурдан мумкин буд. Доираи истифодаи нигоштори роёнаӣ торафт васеъ гардида, соҳаҳои илму техника, муҳандисӣ, тиб, фаъолияти тиҷоратӣ, идоравӣ, нашриявӣ, инчунин соҳаҳои санъату кино, телевизионро фаро гирифтааст. нигоштори роёнаӣ-ро истифодабарандагони компютерҳои шахсӣ низ метавонанд бо ёрии таҷҳизоти интерактив истифода баранд. нигоштори роёнаӣ-ро аз рӯи тарзи кашидани тасвирҳо ба дучена. Тарзи растрии нигоштори роёнаӣ тасвирро дар намуди нуқтаҳои рангин ифода мекунад. Дар графикаи растрӣ пикселҳои матрисаи дученака додаҳои ибтидоӣ мебошанд, ки ба ҳар кадоми онҳо миқдори муайяни равшанӣ, рангнокӣ, шаффофият ё маҷмӯи ин ё он параметрҳо татбиқ мегарданд. Тавассути графикаи растрӣ ҳар гуна тасвирҳоро кашидан мумкин аст, вале ин усул норасоиҳо низ дорад. Барномаҳоеро, ки барои кор бо тасвирҳои растрӣ пешбинӣ шудаанд, муҳаррирони растрии графикӣ (мас.,) меноманд. Бо ёрии ин барномаҳо расм мекашанд, онро такмилу тасҳеҳ мекунанд. Барои ба компютер ворид намудани тасвиру аксҳо дастгоҳҳои аккосӣ ва видеоии рақамиро истифода мебаранд. Графикаи растрӣ дар таҳияи нашрияҳои мултимедӣ ва полиграфӣ корбаст мегардад. Дар графикаи фракталӣ аксҳоро бо сохтани муодила (ё системаи муодилаҳо) мекашанд. Дар ин маврид дар ҳофизаи роёна фақат муодила нигоҳ дошта мешавад. Хусусияти бо ҳисобу китоб кашидани нигораҳои табиати зиндаро ҳангоми ба вуҷуд овардани аксҳои ғайриодӣ истифода мебаранд. Тарзи себуъдии нигоштори роёнаӣ объектҳоро, маъмулан, чун маҷмӯъи сатҳҳо ё ҳиссачаҳои одӣ, ки полигонҳо ном доранд, ифода мекунад. Дар ин маврид ба сифати полигон секунҷаҳо истифода шуда, ҳангоми дигаргунсозии онҳо матрисаҳои чархиш, ҷойивазкунӣ ва миқёсгирӣ корбаст мегарданд. Нигоштори роёнаиии себуъдӣ дар синамо, бозиҳои роёнаӣ ва амсоли инҳо истифода мешавад.
Гирониш

Гирониш, ҷозиба, гравитатсия 1 (— "гиронӣ") — як падидаи табиъӣ аст, ки дар он ҳамаи ҷисмҳои дорои ҷирм якдигарро ҷазб мекунанд. Таъсири гирониш бар ин аҷсом, яъне таъсири ҷазби як ҷисми ҷирмманд, бар ҷисми ҷирмманди дигар, ё ба дарки содатар, ҳар ҷисм бар ҷисми дигар; Ва мо онро ба сурати вазн бар худ мебинем.
Чархишнамо

Чархишнамо, гироскоп (аз "чарха" + "мебинам") — ҷисми сахте, ки дар гирди яке аз меҳварҳои симметрияи худ (ба ном меҳвари чархишнамо) босуръат чарх мезанад. Меҳвари чархишнамо дар фазо фақат аз таъсири қувваҳои берунӣ самти худро тағйир дода метавонад. Агар меҳвари чархишнамо собит бошад, овезаи он нисбат ба меҳвар (самти меҳварро тағйир надода) бояд озодона тоб хӯрда тавонад. Бо ин мақсад ба ном овезаи Карданоро истифода мебаранд. Дар чархишнамои чунин овезадор аз таъсири қувваҳои соиш дар пояҳо меҳвари гардиш бо мурури вақт аз самти аввалаи худ майл мекунад. Вале чархишнамое, ки дар он саққочаи аз масолеҳи фавқунноқил сохташуда дар майдони магнитӣ озодона ҳаракат мекунад, аз ин камбуд орӣ аст. Сайёраҳо, роторҳои мошинҳо ва турбинаҳои электрӣ, тири тӯпҳо, ғирғиракбозичаҳо ва ғ. аз ҷумлаи чархишнамо-ҳо мебошанд. Қобилияти самти меҳвари гардиши худро нигоҳ дошта тавонистани чархишнамо, ки хосияти асосии он мебошад, дар асбобҳои гуногуни навигатсионӣ (гироқутбнамо, гироамуд ва ғ.), инчунин барои тасбит (стабилизатсия)-и парвози ҳавопаймоҳо (автопилот), мушакҳо, ҳаракати киштиҳои баҳрӣ, торпедоҳо ва ғ. истифода мешавад. Устувории гигроскопии меҳвари гардиши Замин дар равандҳои геофизикӣ, иқлимӣ, обу ҳаво мавқеи бузург дорад.
Ҳирудиноз

Ҳирудиноз — беморие, ки шуллукҳо ба вуҷуд меоваранд.
Шуллукдармонӣ

Шуллукдармонӣ, ҳирудотерапия (аз — "шуллук", — "дармон", ҳамчунин бделлотерапия аз — "шуллук") — як навъи муолиҷа бо шуллук.
Гиря (суруд)

"Гиря" — суруд ва оҳанги маъмули бостонӣ ва мавсимию маросимии тоҷикон, ки савти лирикии ҳузнангез дорад. "Гиря" аз ҷиҳати алҳон ва сохти пардавиаш ба шуъбаи дуввуми мақоми "Сегоҳ"-и "Шашмақом" рост омада, чун мавзӯи алоҳида ба таркиби он дохил шудааст ва дар таркиби шуъбаи дуввуми "Сегоҳ"-у дар амалияи иҷроии мақомҳо бо номҳои "Гиря" ва "Савти Гиря" амал дорад. "Гиря" дар таълифоти мусиқии назарии асрҳои 12-17 ба ҳайси шоха ва гӯшаи савтиву овозӣ дар таркиби мақомҳо ёдрас нашудааст, аммо эҷодкорон дар робита ба ин ё он муносибат таснифоте дар ин лаҳн сохтаанд. Ин суруд дар асрҳои миёна дар заминаи сурудҳои мотамию маросимии мардумӣ ба вуҷуд омада, ҳузну андуҳро ифода мекард. Минбаъд чун асари ҷудогона маъмул гардида, асрҳои 18-19 ба силсилаи "Шашмақом" ворид гардидааст. "Гиря" аз ҷиҳати сохту таркиби оҳангӣ ба се қисм ҷудо мешавад. Қисми аввал худи асли оҳанги "Гиря" буда, аз рӯи зарбу усул ба усулу авзони "Чапандоз" шабеҳ аст ва бар усули машҳури "ланг" бо зарби 38+34 иҷро мешавад. Шохаи дуввум "Савти Гиря" ном дошта, ба оҳанги "Талқинча" монанд аст. Шохаи севвуми он "Уфари Гиря" аст, ки бо зарби шӯх иҷро мегардад. То ворид шудан ба "Шашмақом" матни "Гиря" аз шеърҳои динӣ иборат буд, ки дар сӯгвориҳо мехонданд. "Гиря" дар "Шашмақом" бо ғазали Афзал Махдуми Пирмастӣ омадааст, ки матлаи он чунин аст: Арақ бо рӯи ӯ хушбӯ – гул аст он, хуш гулоб аст ин, Чӣ мӯю холи дилҷӯ? Сунбул аст он, мушки ноб аст ин. Сари мижгонашу ҷон – ин нишон, он тири ҷонфарсо, Рухи рахшонашу дил – синасӯз аст он, кабоб аст ин. Сарояндаи хушилҳон Ҷӯрабек Муродов "Гиря"-ро бар ғазали Ахавони Солис месарояд, ки матлаъаш ин аст: Ҳамин аз ғам натанҳо чашми хунполои ман гиряд, Ки ҳамчун нахли боронхӯрда сар то пои ман гиряд.
Ҳиссао (сайёрак)

Ҳиссао — сайёраки 2746, ки дар қисми дохилии ҳалқаи асосии сайёракҳо ҷойгир аст.
Гис

Гис, Гит, Кис, Ҷис - шаҳри қадимӣ дар 5–6 фарсангии шимолу ғарби Гурганҷ, ки дар соҳили чапи яке аз шохаҳои дарёи Ому қарор дошт. Дар осори таърихии арабизабон бо номҳои Ҷит, Ҷис ва Қис ёд мешавад. Ибни Фазлон аввалин таърихнигорест, ки зимни сафараш ба Гурганҷ (соли 921) аз Гис ёд кардааст. Мақдисӣ Гисро ҳамчун як шаҳри бузурги хуросонии Хоразм, дорои рустоҳое дар биёбон ва марзи муҳкам дар канори сарзамини ғузҳо тавсиф намудааст. Ба қавли Ибни Ҳавқал, Г. деҳе дар панҷ фарсангии Гурганҷ ва ягона ободӣ дар пои кӯҳ буд, ки марзҳои шимолиаш ба Мазминия мерасид. Таърихнигор Г. Лестренҷ Гисро ҳамчун як шаҳри бузурги соҳили чапи Ҷайҳун зикр кардааст, ки эҳтимол бар асари ҳамлаҳои муғул ва тохтутози Темур хароб шуда, ба ҷояш шаҳри Вазир бино шуда бошад. Вале В. В. Бартолд назарияи бунёд шудани ш. Вазирро ба ҷои Гис рад карда, онро ҳамчун маркази тиҷоратӣ дар самти чапи Гурганҷ медонад. Ба қавли Я. Г. Ғуломов, шояд Гис дар мавзеи харобаҳои ш. Пулҷой ва 30 км ғарби шаҳраки Хованд (Буғрохон) қарор дошт. Шаҳри Гис пас аз тохтутози муғул ва тағйир ёфтани масири дарёи Ому аз рушду равнақ бозмонд. Вамбери зимни сафараш ба Мовароуннаҳр шаҳри ҳокимнишини мустақилеро бо номи Кит ё Қит дар дуфарсангии соҳили чапи Ҷайҳун ёд кардааст, ки баъзе таърихнигорон онро бо шаҳри Гис як медонанд.
Роман Гиршман

Роман Михайлович Гиршман, (3 октябри 1895, Харков — 5 сентябри 1979, Будапешт) — муаррих, бостоншинос ва шарқшиноси узви Академияи навиштаҷот ва осори нафиси Фаронса, узви вобастаи Академияи шоҳии Британия, доктори фахрии Донишгоҳи Теҳрон. Зиндагинома Соли 1920 аз Русия муҳоҷират намуда, муддате дар Истанбул ба даст омада, ҷиҳати даврабандии илмии ёдгориҳои Эрони қадим, Элом ва Урарту дастоварди бузург ба шумор мерафт. Бозёфтҳои Роман Гиршман дар омӯзиши таърихи давлатдории қавмҳои ориёитабори мидӣ, скифу сакоӣ, портҳо ва кушониён саҳифаҳои тоза кушод. Роман Гиршман ёдгориҳои қадимии Эронро (аз ҳазорсолаи 5-то ҳазорсолаи 1 то м.) бо усули нави илмӣ аз лиҳози бостоншиносӣ даврабандӣ кард. Роман Гиршман бо ордени Легиони Фахрӣ, ордени Санъат ва осори нафиси Фаронса, ордени Тоҷи Эрон ва дигар мукофотҳо сарфароз гаштааст. Аз ҷониби Роман Гиршман барои дастовардҳои арзандаи таърих ва тамаддуни Эрон ҷоизаи ба номи Гиршман таъсис ёфтааст. Ҳоло бо мақсади густариш додани омӯзиши таърих ва тамаддуни Эрони қадим ҷоизаи муштараке ба номи Роман Гиршман ва Таня Гиршман (ҳамсараш) таъсис дода шудааст.
Ҳистрион

Ҳистрион (аз — ҳунарпеша, бозигар) — ҳунарпешагоне дар Руми Қадим, ки аксарияташон аз ғуломон ё ғуломони озодшуда буданд. Инҳо дастаҳо таъсис медоданд ва саркардаҳошон аз миёни худашон интихоб мешуд. Дар ҷашнҳои солонаи расмӣ, ҳангоми бозиҳои пуршукӯҳи нусрат, ё маросимҳои дафн ва ё дар интихоботи мақомоти рутбаҳои баланд ва ғ. ҳунарнамоӣ мекарданд. Дар ибтидо бе ниқоб нақш мебозиданд (ниқоб бо таъсири театри Юнон дар асри 1 то м. маъмул гашт). Барои намоишҳои саҳнавиашон бинои доимӣ надоштанд. Ба ҳистрион, маъмулан, одамони табақаи поёни ҷамъият ва ғуломон, ки ҳеч ҳуқуқи шаҳрвандӣ надоштанд ва онҳоро ҷисман ҷазо додан мумкин буд, ҷалб карда мешуданд. Танҳо баъзе ҳистрионҳои шуҳратманд сазовори эҳтиром буданд. Ҳунарпешагони кӯчагии асрҳои 9–13, онҳо ҳамзамон ҳамчун ровиёни достонҳо, навозанда, раққос, хонанда, ромгари ҳайвонот ва ғ. саҳнаороӣ мекарданд. Ҳистрионҳо иттиҳоди "бародарӣ"-е доштанд, ки бар пояи он мудом маҳфилҳои ҳунармандони ғайрикасбии саҳна таъсис меёфт. Ҳунари ҳистрион навъҳои гуногун дошта, дар ҳунарнамоиҳои сирк, эҷодиёти гӯяндагону шоирон ва ғ. рушд меёфт. Бо мурури замон ҳистрионҳоро дар Фаронса жонглёр, Олмон шпилман, Лаҳистон франт, Итолиё мим, Испания хугляр, Русия скоморох (масхарабоз ё худ ширинкор) меномиданд. Охири асри 13 ҳистрион аз таъқиби диндорон ва табақаи аъёну ашроф ба кори плеатрҳои ҳаваскори шаҳр гузаштанд. Ин қабил ҳунарпешагон дар байни мардуми тоҷик бо номҳои шуъбадабоз, масхарабоз, ширинкор ва амсоли инҳо маъруф буданд.
Гитанас Науседа

Гитанас Науседа, Клайпеда, РСС Литва, Иттиҳоди Шӯравӣ) — арбоби давлатӣ ва сиёсии Литва. Президенти Ҷумҳурии Литва аз 12 июли соли 2019. Зиндагинома Солҳои дар мактаби миёнаи рақами 5. Клайпеда таҳсил кардааст. Аз соли 1971 дар мактаби мусиқии Клайпеда таҳсил кардааст (вай дар хори писаронаи "Гинтарелис" суруд мехонд). Солҳои — дар Донишгоҳи Вилнюс дар факултаи иқтисодиёти саноат таҳсил кардааст. — аспиранти факултаи иқтисод (роҳбар — профессор Владас Астраускас). — муаллими факултаи иқтисодии Донишгоҳи Вилнюс. — таҷрибаомӯзиро дар Донишгоҳи Мангейми Олмон дар доираи барномаи ба итмом расонид. — ходими калони илмии Институти иқтисод ва хусусигардонӣ. Дар соли 1993 Науседа унвони доктори илмҳои иҷтимоиро соҳиб шуда, дар мавзӯи "Самтҳои сиёсати андоз дар шароити таваррум ва стагфлятсия (мисоли Литва)" рисолаи доктории худро дар соҳаи илмҳои ҷамъиятӣ ҳимоя кард 3. — Сардори Раёсати бозори молиявии Идораи давлатии нархҳо ва рақобат, иқтисодшинос дар рӯзномаи миллии Литва, " " ("Субҳи Литва"). Соли 1994 дар Бундестаги Бонн таҷрибаомӯзиро хатм кардааст. — муовини сардори Раёсати назорати бонкҳои тиҷоратии Бонки Литва. — Директори Департаменти сиёсати пулии Бонки Литва. Узви Раёсати Бонки Литва 4 5. Соли 1998 таҷрибаомӯзиро дар Бонки ҷаҳонӣ дар Вашингтон ба итмом расонид. — Мушовири раиси Раёсати. Аз соли 2004 то 2009 ӯ мушовири президент Валдас Адамкус буд. Аз соли 2009 — дотсенти Мактаби байналмилалии тиҷорати Донишгоҳи Вилнюс. — Мушовири президенти, сариқтисоди бонк. Илова ба забони модараш литвонӣ Науседа бо англисӣ, олмонӣ ва русӣ ҳарф мезанад 6. Фаъолияти сиёсӣ Соли 2004 вай маъракаи интихоботи президенти собиқи Литва Валдас Адамкусро дастгирӣ кард 17 сентябри 2018 Гитанас Науседа номзадии худро дар интихоботи президентии Литва дар соли 2019 эълон кард 7. Дар даври якуми интихоботи президентии 2019, ӯ бо гирифтани 30,95 % овозҳо ҷои дуввумро гирифт. 26 майи соли 2019, дар даври дуюми интихоботи президентӣ, Ингрида Шимонитеро бо 65,86 % овозҳо мағлуб кард 8 ва 12 июли соли 2019 ба кор шурӯъ карданд. Оила Саргармиҳо Шоҳмот 10, хондани китобҳо, варзиш, гитара. Аз соли 1997 инҷониб маҷмӯаи китобҳои қадимаро ҷамъ мекунад.
Гитор

Сози сол Гитор, гитара (аз — кифара, ситра) — сози мусиқии торӣ, ки ба гурӯҳи созҳои удмонанд мутааллиқ аст. Бо нохун ё мизроб навохта мешавад. Он аз қуттии садобарории мудаввари дарозрӯя иборат буда, ду тарафи паҳлуяш ба шакли камон ба дарун фурӯхамида аст ва ба қисми болоии он дастаи дарозу васеи пардаҳои филиззидор (одатан 19-24 парда) пайваст шудааст. Рӯи қуттии гитор сӯрохи гирди садобарор дорад. Таърих Ба гитор аввалҳо зеҳ мекашиданд, баъдтар торҳои филиззӣ ва сунъиро истифода бурданд. Дар асри дар Испания гиторе машҳур гардид, ки 4 тори ҷуфт дошт. Дар асри дар Итолиё ва дигар мамлакатҳои Аврупо, инчунин Амрико гитор и 5-тора, Э. Вила Лобос (Бразилия) ва дигарон асарҳо навиштаанд. Дар байни гитаранавозони барҷастаи ҷаҳон номҳои М. Ҷулиани (Итолиё), Ф. Сор, Ф. Таррега, А. Сеговия (Испания), М. Л. Анидо (Аргентина), А. О. Сихра, М. Т. Висотский, М. Д. Соколовский, А. Иванов-Крамской (Русия) машҳуранд. Дар асри чанд навъи гитор (гавайӣ ва ҷазӣ)-ро ихтироъ карданд. Ҳангоми навохтани гиторҳои гавайӣ ва ҷазӣ аз қувватафзои барқӣ истифода мекунанд. Гитор дар мусиқии миллӣ ва эстрадии тоҷик солҳои 40-50 асри ворид шуда, имрӯзҳо яке созҳои дӯстдоштаи ҷавонон ба ҳисоб меравад ва дар ҳамаи ансамблу гурӯҳҳои эстрадӣ истифода мешавад.
Гишхун

Гишхун — деҳа дар ҷамоати деҳоти Маҳмадулло Абдуллоеви ноҳияи Ванҷ. Аз Гишхун то маркази ҷамоат 1 км, то маркази ноҳия 1 км. Аҳолиаш 1433 нафар, тоҷикон.
Гифу

Гифу — яке аз шаҳрҳои префектураи Гифу, Ҷопон аст.
Гиуллиано Гонсалвес Гэдес

Гиуллиано Гонсалвес Гэдес — футболбози бразилӣ, дарвозабон.
Малик Гиёев

Малик Гиёев (20 сентябри 1920, ноҳияи Ғарм, ҶШС Тоҷикистон — 20 сентябри 1993, деҳаи Малик Гиёев, ноҳияи Бохтар) — пахтакор, Қаҳрамони Меҳнати Сотсиалистӣ. Корнома Солҳои 1934-50 колхозчӣ, муҳосиб, котиби идораи колхоз, мудири анбор, сардори звено, агротехники к-зи "Политотдел", шунавандаи Мактаби кадрҳои колхозӣ, агроном, ҷонишини раиси колхоз, агроном-энтомолог, мудири қитъаи кишоварзии к-зи ба номи В. И. Ленин, агроном, сардори бригадаи сабзавоткории к-зи ба номи К. Маркс, агрономи Стансияи таҷрибавӣ, раиси шаҳраки Бӯстонқалъа, директори хоҷагии ниҳолпарварии ноҳияи Қӯрғонтеппа буд. Аз соли 1980 нафақагири шахсӣ. Ҷоизаҳо Бо ордени Ленин ва медалҳо сарфароз гардидааст. Некдошт Собиқ деҳаи Политотдели ноҳияи Кӯшониён номи Малик Гиёевро дорад.
Гиёҳдара

Гиёҳдара (пешина Таклӣ) — деҳа дар ҷамоати деҳоти Исмоили ноҳияи Ғафуров. Аз Гиёҳдара то маркази ҷамоат 16 км, то маркази 55 км; роҳ асфалтпӯш. Аҳолиаш 55 нафар, тоҷикон. Иқтисод Деҳа мактаб надорад. Хонандагон дар мактабҳои деҳаи Қароҷингил таҳсил мекунанд. Соҳаҳои асосии хоҷагӣ: чорводорӣ, ғаллакорӣ ва боғдорӣ. Заминҳояш лалмӣ мебошанд.
Гиёҳхокшудагӣ

Гиёҳхокшудагӣ 1, гиёҳхоксозӣ гумификатсия (аз — замин, хок ва — мекунам) — фароянди ташкили гиёҳхок.
Гиёҳдармонӣ

Гиёҳдармонӣ, фитотерапия (аз — "гиёҳ" ва — "дармон") — яке аз усулҳои муолиҷаи бемориҳои одам, ки бо истифода аз гиёҳҳо сурат мегирад. Гиёҳдармонӣ дар тибби ниёгони мо фаровон корбаст мешуд ва дар тибби кунунӣ низ мавриди истифодаи умум аст.
Гиёҳхок

Гиёхок ё гиёҳхок, порухок, ҳумус ("замин, хок") — бахши таркиби олии хок аст. Гиёхок, боқимондаи гиёҳон ва ҷасадҳои ҷонварон пас аз марги онҳо аст.
Гиёҳ

Гиёҳон, рустаниҳо, наботот — гурӯҳи бузурге аз андомгон монанди дарахтон, алафҳо, сарахсҳо хазаҳо, кактус ва суккулентҳо ҳастанд.
Гиёҳхорӣ

Гиёҳхорӣ — яке аз тарзҳои тағзия, ки ҳангоми он хӯрокҳои гӯштӣ, аз ҷумла моҳӣ ва мурғ истеъмол карда намешаванд. Таърих Гиёҳхорӣ аз замонҳои қадим маълум аст. Мардум қоидаҳои гиёҳхориро дар асоси аҳкоми динӣ тӯли ҳазорҳо сол дастгирӣ мекарданд. Гиёҳхорӣ нимаи дуввуми асри, баъди дар чандин мамлакат барпо шудани Ҷамъияти гиёҳхорон маъмул гардид. Ҷонибдорони ин равия тарғиб мекарданд, ки ғизои табиии одам фақат маҳсулоти наботӣ аст. Баъзе гиёҳхорон ҳатто пӯст ва мӯинаи ҳайвонотро низ истифода намекунанд. Барои онҳо ҳамчунин ба кор бурдани маводде, ки дар таркиб унсурҳои ҳайвонӣ доранд (глитсерин, желатина), мамнуъ аст. Гиёҳхорон ба гурӯҳҳо тақсим мешаванд. Гиёҳхорони "куҳна" аз истеъмоли ҳама гуна гӯшт, шир, тухм ва равғани ҳайвонот рӯ метобанд. Гиёҳхорони "нав" аз маҳсулоти гӯштин парҳез намуда, шир, тухм ва маскаро истеъмол мекунанд. Ба ақидаи гиёҳхорон гӯшт боиси дар андомгон (организм) ҳосил шудани моддаҳои заҳрнок гашта, ҳуҷайраҳоро нобуд, андомгонро бо дажғол олуда, умрро кӯтоҳ ва одамро асабонӣ мегардонад. Аз нигоҳи илми тағзия вояи хӯроки одам (ратсион) бояд омехтаву гуногун бошад, яъне, он ҳам маҳсулоти наботӣ ва ҳам маҳсулоти ҳайвониро дар бар гирад. Гуногунии ғизо ба мувозанаи он ёрӣ мерасонад. Чунин ақидаи гиёҳхорон хатост, ки гӯё ҳама гуна хӯрокворӣ, хусусан ғизои хом, манбаи сафеда аст. Ферментҳои ҳозима ба сафедаи бисёр маҳсулоти наботии хом таъсир намекунанд, бинобар ин, онҳо ба душворӣ ҳазм мешаванд. Бисёр сафедаҳои хом (мас., сафедаи гандум, биринҷ ва ғ.) хуб гувориш намеёбанд. Гиёҳхорон меваю сабзавотро барҳақ манбаи муҳимми витамин, кислотаҳои органикӣ ва моддаҳои минералӣ мешуморанд. Ҳангоми пухтупаз ва дуру дароз нигоҳ доштани меваю сабзавот, дар таркиби онҳо миқдори витамин кам мешавад. Аз ин рӯ, тавсияи гиёҳхорон оид ба тару тоза истеъмол кардани онҳо оқилона аст. Сафедаҳои гӯшт нисбат ба сафедаҳои наботот бартарӣ доранд. Бо вуҷуди ин, исбот шудааст, ки вояи хӯрокро бидуни гӯшт (аз маҳсулоти наботӣ, шир ва тухм) таҳия кардан мумкин аст. Онро бисёр вақтҳо бо мақсади муолиҷа (мас., ҳангоми бемории ниқрис) ба кор мебаранд. Гиёҳхории кӯтоҳмуддат барои баъзе бемориҳои дилу раг нафъ дорад. Саноати хӯроквории баъзе мамлакатҳо аз маҳсулоти наботӣ "гӯшт"-ҳои махсус тайёр мекунад. Мас., дар ИМА аз "гӯшти соя" консерв истеҳсол карда мешавад. Алҳол олимон кӯшиш доранд, ки аз сафедаҳои рустанӣ, обсабз ва организмҳои якҳуҷайра низ "гӯшт" тайёр кунанд. Камбуди "гӯшт"-и наботӣ дар белаззатӣ ва пастии қимати биологии он аст. Гиёҳхорон ҳар сол 1 октябрро ҳамчун иди худ ҷашн мегиранд.
Глагол

Глагол- яке аз забонҳои барномасозӣ мебошад. Нигаред.
Гиёҳҳои алафӣ

Гиёҳҳои алафӣ, ё алафҳо — гиёҳоне ҳастанд бо соқаҳо ва баргҳое, ки бо поёни фасли рӯиш таҳлил рафта ва баландиашон ба сатҳи хок мерасад. Онҳо ҳеч шохаи чӯби бо тадовуми болои сатҳи хок надоранд. Гиёҳони алафӣ мумкин аст дорои фаслҳои рӯиши солона, дусола ё чандсола бошанд.
Гйлмар Дус Сантос Невес

Гйлмар Дус Сантос Невес 25 Август 2013, антус, ан Пауло, Бразилия) — футболбози бразилӣ, дарвозабон.
Гладестонй

Гладестонй Естеван Паулино да Силва — футболбози бразилӣ, нимҳимоятгари марказӣ.
Гладcон До Насименто

Гладон До Насименто — футболбози бразилӣ, ҳамлагар.
Гладков (ноҳияи Чернишков, Волгоград)

Гладков — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Чернишков, ки дар вилояти Волгоград қарор дорад, дохил мешавад.
Гладкий (ноҳияи Климов)

Гладкий — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Климов, ки дар вилояти Брянск қарор дорад, дохил мешавад.
Гладково (ноҳияи Валуйск)

Гладково — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Валуйск, ки дар вилояти Белгород қарор дорад, дохил мешавад.
Гладишево (ноҳияи Судогод)

Гладишево — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Судогод, ки дар вилояти Владимир қарор дорад, дохил мешавад.
Гладиатор

Гладиатор (— "шамшерзан", аз — "шамшер", "гладиус") — ҷанговарони мусаллаҳе, ки дар амфитеатрҳои Руми Қадим байни ҳамдигар қувваозмоӣ мекарданд. Таърих Аксари гладиаторҳоро ғуломону асирон ва баъзан ҷинояткорон, зархаридон ё шахсони озоди ниёзманд ташкил медоданд. Набарди гладиаторҳоҳо аз анъанаи этрускҳо (бошандагони шимоли Итолиё), ки дар маросими дафни ашроф одам қурбонӣ мекарданд, ибтидо мегирад. Минбаъд румиён мувофиқи ин анъана шахсони ба марг маҳкумшударо мусаллаҳ карда, онҳоро дар сари қабр ба ҷанги байни ҳамдигар водор мекарданд. Тибқи маълумоти Тит Ливий, қувваозмоии гладиаторҳо дар Рум аз соли 264 то м. баъди маросими дафни Десим Юний Брут ба ҳукми анъана даромад. Дертар набарди гладиаторҳо моҳияти маросимиашро аз даст дода, ба намоиши шавқоваре табдил ёфт, ки онро магистратҳо мегузаштанд. Ҳамчунин набарди гладиаторҳо ҳангоми тантанаҳои сиёсӣ, пирӯзиҳо дар забткориҳо, ба тахт нишастани императорон ва дигар ҷашнҳои давлатӣ доир мегашт. Гладиаторҳо ба таври ҷуфт, дастаҳои ҷудогона, ҷанговарони савора ва ё гардунадорон набард ороста, аз силоҳҳои гуногун (шамшер, найза, шашпар, гурз, табарзин ва ханҷар) истифода мекарданд. Барои шавқовар гаштани тамошо гладиаторҳоро бо дарандаҳо (шер, паланг, хирс) ҳам ҷанг меандохтанд. Гладиаторҳоро дар мактабҳои махсуси хусусӣ, шаҳрӣ ва давлатӣ тарбия мекарданд (аввалин мактаб барои тарбияи гладиаторҳо дар асри 1 м дар шаҳри Кампания таъсис ёфта буд). Гладиаторҳоҳои ғолиб агар шахси озод мебуданд, мукофоти зиёд ва агар ғулом мебуданд, озодӣ ба даст меоварданд. Ба қатл маҳкум шудан ва нашудани гладиатори мағлуб ба тамошобинон ва ё император вобаста буд, ки онро тавассути нарангушт (ба боло ё поин) ишора мекарданд. Гладиаторҳо вобаста ба навъи силоҳ ва либосашон ба зиёда аз 20 гурӯҳ ҷудо мешуданд (бестиарий, галл, фракӣ, гопломах, самнит ва ғайра). Дар ибтидои садаи қувваозмоии гладиаторҳо ба муқовимати шадиди дини насронӣ дучор шуда, соли 326 бо қарори император Константин ва дертар соли 404 бо фармони император Гонорий расман манъ карда шуд, вале дар шаклҳои дигари варзишу қувваозмоӣ дар кишварҳои Аврупо ва Осиё боқӣ монд. Набардҳои паҳлавонони ниёгони тоҷикон дар тимсоли Рустам, Суҳроб, Сиёвуш, Исфандиёр, Зарасп, Гев, Гударз ва дигарон ба муҳорибаҳои гладиаторҳо шабоҳат дошта бошад ҳам, ниёгони мо оини ҷавонмардии размоварию паҳлавониро риоя кардаанд.
Гладское (ноҳияи Навлин)

Гладское — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Навлин, ки дар вилояти Брянск қарор дорад, дохил мешавад.
Гладкино (ноҳияи Сокол, Вологда)

Гладкино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Глаженка (ноҳияи Брянск)

Глаженка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Брянск, ки дар вилояти Брянск қарор дорад, дохил мешавад.
Глазаниха (ноҳияи Онежск)

Глазаниха — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Онежск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Доналд Артур Глазер

медали Эллиот Крессон узви Ҷамъияти физикии Амрико стипендияи Гуггенҳайм Доналд Артур Глазер (Глейзер; сентябри 1926, Кливленд — 28 феврали 2013, Калифорния) — физикдон ва микробиологи амрикоӣ, узви АИ миллии Амрико. Барандаи Ҷоизаи нобелӣ. Зиндагинома Баъди хатми Институти технологии Кейс, сипас камераи ҳубобӣ бо ҳидрогени моеъ ва ксенонро сохтааст. Аз соли 1961 асарҳои илмиаш ба татбиқи дастовардҳои илми физика дар соҳаи биологияи молекулавӣ бахшида шудаанд, аз ҷумла Доналд Артур Глазер низоми муоина ва муқоисаи автоматии бактерияҳоро пешниҳод намудааст.
Глазанова (ноҳияи Устянск)

Глазанова — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Устянск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Глазково (ноҳияи Родник, Иванов)

Глазково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Родник, ки дар вилояти Иванов қарор дорад, дохил мешавад.
Глазиха (ноҳияи Харовск, Вологда)

Глазиха — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Харовск, ки дар вилояти Вологда қарор дорад, дохил мешавад.
Глазов

Глазов — шаҳрест дар Русия, маркази маъмурии ноҳияи Глазови Ҷумҳурии Удмурдистон. 180 км шимолтари шаҳри Ижевск, дар соҳили дарёи Чепса (шохоби дарёи Вятка) воқеъ гардидааст. Истгоҳи роҳи оҳании Киров — Перм. Аҳолиаш 94,6 ҳазор нафар. Соли 1780 бунёд шудааст. Дар асри 19 маҳалли бадарғаи маҳбусони сиёсӣ буд. Дар панҷсолаи пеш аз ҷанг ва солҳои ҶБВ дар Глазов саноат тараққӣ кард. Глазов и имрӯза маркази филиззкорӣ (металлургия)-и ранга мебошад; сабика ва ғурӯшаи калсий, хӯлаи магнию калсий, сихи сирконий, уран истеҳсол мекунанд. Мошинасозӣ ва коркарди филиззот, истеҳсоли масолеҳи бинокорӣ, шиша, сафолӣ, соҳаҳои саноати коркарди чӯб, сабук ва хӯрокворӣ тараққӣ кардаанд. Институти педагогӣ ва осорхонаи кишваршиносӣ дорад.